ยอดนักสืบจิ๋วโคนัน: กระสุนสีเพลิง

ยอดนักสืบจิ๋วโคนัน: กระสุนสีเพลิง (The Scarlet Bullet)  เป็นยอดนักสืบจิ๋วโคนันเดอะมูฟวี่ลำดับที่ 24 เป็นภาพยนตร์โคนันชุดแรกแห่งยุคเรวะ กำหนดเผยแพร่ในญี่ปุ่นตั้งแต่วันที่ 16 เมษายน พ.ศ. 2564 หลังเลื่อนมาราว 1 ปีเพราะการระบาดทั่วของโควิด-19 ในประเทศไทยเป็นภาพยนตร์โคนันชุดแรกที่เปลี่ยนแปลงผู้จัดจำหน่ายในประเทศไทยเป็น ADK Emotions Bangkok เจ้าของลิขสิทธิ์โดยตรงจากญีปุ่นแทนที่ไทก้า เจ้าของลิขสิทธิ์เดิมร่วมกับ M PICTURE ในการฉายในประเทศไทย แต่ยังคงไว้ซึ่งนักพากย์ดั้งเดิม รวมถึงนักพากย์เพิ่มเติม ภาพยนตร์มีกำหนดฉายทุกโรงภาพยนตร์ใหม่วันที่ 9 ธันวาคม พ.ศ. 2564 ภาพยนตร์ทำรายได้ 8.7 ล้านบาท กลายเป็นภาพยนตร์ยอดนักสืบจิ๋วโคนันที่ทำรายได้สูงเป็นอันดับสองในไทย รองจาก ยอดนักสืบจิ๋วโคนัน: เจ้าสาวฮาโลวีน

**ตัวละคร**

**ตัวละครหลัก**
 เอโดงาวะ โคนัน ให้เสียงพากย์โดย มินามิ ทากายามะ (อรุณี นันทิวาส พากย์เป็นครั้งสุดท้ายก่อนเปลี่ยนเป็น นภัสวรรณ์ วัชรีวงศ์ ณ อยุธยา)
ยอดนักสืบวัยประถมที่ตัวตนที่แท้จริงคือ นักเรียนชั้นมัธยมปลายและนักสืบชื่อดัง คุโด้ ชินอิจิ ที่ถูกองค์กรชายชุดดำจับกรอกยาพิษจนตัวหดเล็กลงขณะไปเที่ยวสวนสนุกกับเพื่อนสมัยเด็ก จนเขาต้องคอยแก้ปริศนาต่าง ๆ มามากมายแทบจะทั่วญี่ปุ่น เพื่อหาทางออกตามหาความจริง และกลับคืนร่างเดิม ครั้งนี้ เขาได้พบกับเหตุการณ์วุ่นวายที่เกิดขึ้นในมหกรรมกีฬาระดับโลกที่ดึงให้ทุกคนตกอยู่ในอันตราย ซึ่งมีแค่เขาและอากาอิเท่านั้นที่จะสามารถหยุดยั้งได้- คุโด้ ชินอิจิ  ให้เสียงพากย์โดย คัปเปย์ ยามากุจิ (ภัทรวุฒิ สมุทรนาวี)
นักเรียนชั้นมัธยมปลายผู้มีความสามารถในการไขคดีต่าง ๆ มาแล้วนับไม่ถ้วนและคอยช่วยตำรวจสืบสวน ก่อนจะต้องตัวหดเล็กลง กลายเป็น เอโดงาวะ โคนัน จะมีบางเหตุการณ์ที่เขาได้คืนร่างเดิม ด้วยความช่วยเหลือจากไฮบาระ ไอ ผู้ที่รู้ข้อมูลเกี่ยวกับยาพิษที่เขาถูกจับกรอกโดยองค์กรชายชุดดำมากที่สุด - โมริ โคโกโร่  ให้เสียงพากย์โดย อากิระ คามิยะ (ธนกฤต เจนคลองธรรม)
อดีตตำรวจยอดฝีมือที่ลาออกมาทำงานเป็น นักสืบเอกชน พ่อของ โมริ รัน ที่ต้องมาเป็นผู้ปกครองให้กับ โคนัน และ คอยเป็นหุ่นเชิดสืบคดีต่าง ๆ ของโคนัน จนได้ชื่อเป็น โคโกโร่นิทรา มาครั้งนี้เขาต้องเข้ามาพัวพันกับคดีครั้งสำคัญจากผู้ว่าจ้างลับ และเขาพยายามจะกันรันกับโคนันให้ออกว่างจากคดี- โมริ รัน ให้เสียงพากย์โดย วากานะ ยามาซากิ (วิภาดา จตุยศพร)
นักเรียนชั้นมัธยมปลายสาวผู้มากความสามารถในด้านคาราเต้ อดีตเพื่อนสมัยเด็กของคุโด้ ชินอิจิ ปัจจุบันคือแฟนสาวของเขาที่ตามเพื่อนสนิท ซึซึกิ โซโนโกะ มาร่วมพิธีการเปิดในมหกรรมกีฬาระดับโลกและต้องพบเจอกับอันตรายที่คาดไม่ถึง- ไฮบาระ ไอ ให้เสียงพากย์โดย เมกุมิ ฮายาชิบาระ (วิภาดา จตุยศพร)
ตัวตนที่แท้จริง คือ มิยาโนะ ชิโฮะ หรือโค้ดเนม "เชอร์รี่" เธอตัดสินใจทรยศองค์กรโดยการกินยาแบบเดียวกับที่โคนันถูกจับกรอกให้ตัวหดเล็กลง เธอคอยทำหน้าที่ช่วยเหลือในการสืบสวนของโคนัน เธอมีความรู้สึกบางอย่างกับเขา แต่เลือกที่จะคงไว้ซึ่งความสัมพันธ์เดิม เพราะอยากให้รัน ผู้หญิงที่ชินอิจิรักและเคยช่วยชีวิตเธอไว้ปลอดภัย ทำให้เธอนึกถึงพี่สาวที่ถูกองค์กรสังหาร มิยาโนะ อาเคมิ - อากาอิ ชูอิจิ (ปลอมตัวเป็น โอกิยะ สึบารุ) ให้เสียงพากย์โดย (ภัคภูมิ ลิ้มมานะสถาพร)
ชายปริศนาที่มาอาศัยอยู่ในบ้านของคุโด้ ชินอิจิ ภาพลักษณ์ที่ดูไม่มีอะไรน่าสนใจ แอบแฝงความคาดไม่ถึงในตัวของเขา ตัวตนที่แท้จริงคือ อากาอิ ชูอิจิ เจ้าหน้าที่ FBI เจ้าของฉายา Silver Bullet ลูกชายคนโตของครอบครัว ผู้ฉลาดเฉลียว มีความสามารถด้านการสืบสวนและศิลปะป้องกันตัว แถมยังยิงปืนแม่น เขาจึงเป็นคนที่องค์กรชุดดำต้องการกำจัด ทำให้หลังจากเหตุการณ์สังหารที่สันเขาไรฮะ จึงต้องปลอมตัวเป็น "โอกิยะ สึบารุ" นักศึกษาปริญญาโทและมาเช่าบ้านของคุโด้ ชินอิจิอยู่ เพื่อหลบซ่อนตัวจากสายตาขององค์กรชุดดำพร้อมตามสืบเรื่องราวขององค์กรไปด้วยแต่แท้จริงเขาปลอมตัวเป็นโอกิยะเพื่อสืบคดีและคอยปั่นป่วนองค์กรร่วมกับโคนัน- เซระ แมรี ให้เสียงพากย์โดย อัตสึโกะ ทานากะ (วิภาดา จตุยศพร)
น้องสาวนอกขอบเขต (เจ้าหน้าที่ MI6) แม่ของสามพี่น้องอากาอิ ที่ถูกเบลม็อทป้อนยา APTX 4869 (ยาตัวเดียวกันกับที่คุโด้ ชินอิจิและมิยาโนะ ชิโฮะกินเข้าไปจนตัวหดเล็กลง) เข้าไปจนมีรูปร่างคล้ายเด็ก คอยสั่งการเซระ มาสึมิ ให้เข้าใกล้โคนัน เพื่อข้อมูลเกี่ยวกับยา เธอรู้ตัวตนที่แท้จริงของโคนัน แต่ไม่กล้าเข้าหาเพราะไม่ไว้ใจใครนอกจากครอบครัวตัวเอง - เซระ มาสึมิ ให้เสียงพากย์โดย โนริโกะ ฮิดากะ (ศันสนีย์ ติณห์กีรดีศ)
นักเรียนมัธยมปลาย น้องสาวคนเล็กของครอบครัว ผู้เต็มไปด้วยความสดใส ร่าเริง ชื่อชอบการสืบสวนสอบสวนและมีทักษะศิลปะป้องกันตัวที่เรียกว่าจีคุโด และเป็นเพื่อนร่วมชั้นเรียนที่โรงเรียนมัธยมปลายเทย์ตันของโมริ รัน เธอรู้ตนที่แท้จริงของโคนัน และตามสืบเรื่องของเขามาตลอด เพื่อหวังผลอะไรบางอย่าง เธอปกป้องโคนันมาแล้วหลายครั้ง  - ฮาเนดะ ชูคิจิ ให้เสียงพากย์โดย โทชิยูกิ โมริกาวะ (ไกวัล วัฒนไกร)
นักเล่นโชงิ (หมากรุกญี่ปุ่น) ตำแหน่งไทโคเมจิน ลูกชายคนรองของครอบครัว ผู้มีความจำเป็นเลิศ และเป็นแฟนหนุ่มของมายาโมโต้ ยูมิ สายตรวจสาวฝีปากอันดับหนึ่งของเมืองเบกะ เขาเป็นคนที่ดูไม่เอาไหน แต่ถ้าเรื่องจริงจังเมื่อไหร่ ทุกคนจะต้องยอมสยบ เขารู้ตัวตนที่แท้จริงของโคนัน แต่เลือกที่จะไม่ทำอะไร - มิยาโมโต้ ยูมิ ให้เสียงพากย์โดย ยู ซุกิโมโต้ (ศันสนีย์ ติณห์กีรดีศ)
มิยาโมโตะ ยูมิ สายตรวจประจำกรมตำรวจนครบาลโตเกียว ตำแหน่งรองสารวัตรฝีปากอันดับหนึ่งของเมืองเบกะ เพื่อนสนิทของซาโต้ มิวาโกะ  ผู้กุมหัวใจของ “ฮาเนดะ ชูคิจิ” และเข้ามาพัวพันกับคดีที่เกี่ยวข้องกับพื้นที่ - ซึซึกิ โซโนโกะ ให้เสียงพากย์โดย นาโอโกะ มัสซึอิ (อรุณี นันทิวาส)
เพื่อนสนิทของโมริ รัน ที่คบมาตั้งแต่อนุบาล ทั้งคู่ร่วมทุกข์ร่วมสุขกันมาตลอด นักเรียนชั้นมัธยมปลายสาวเปิ่น จิตใจดี ทายาทมหาเศรษฐีอันดับต้นของญี่ปุ่น ครอบครัวนายทุนของเธอเป็นหนึ่งในผู้สนับสนุนในการจัดมหกรรมกีฬาระดับโลกครั้งนี้ด้วย แต่ว่าขณะที่เกิดเหตุวุ่นวายในงานเลี้ยง ซึซึกิ ชิโร่ คุณพ่อของเธอถูกคนร้ายลักพาตัวหายไปอย่างลึกลับ- ซึซึกิ ชิโร่ ให้เสียงพากย์โดย ฟูมิโอะ มัตซึโอกะ (ภัคภูมิ ลิ้มมานะสถาพร)
อภิมหาเศรษฐีใจดี พ่อที่น่ารักของโซโนโกะ ที่หายตัวไปอย่างลึกลับขณะที่เกิดเหตุวุ่นวายในงานเลี้ยงผู้สนับสนุนมหกรรมกีฬาระดับโลก- ซึซึกิ โทโมโกะ ให้เสียงพากย์โดย มิรุ ฮิตโตซึยานางิ (วิภาดา จตุยศพร)
แม่ที่เข้มงวดของโซโนโกะที่คอยออกงานสังคมร่วมกับสามี ซึซึกิ ชิโร่ ตลอด บุคลิกแตกต่างจากเขาอย่างสุดขั้ว - ดร. อากาสะ ฮิโรชิ ให้เสียงพากย์โดย เคนอิจิ โองาตะ (ภัคภูมิ ลิ้มมานะสถาพร)
นักประดิษฐ์สุดอัจฉริยะ ที่อาศัยอยู่ข้างบ้านของ คุโด้ ชินอิจิ เขาเป็นคนแรกที่รู้ตัวจริงของโคนันและยังเป็นคนประดิษฐ์อุปกรณ์ช่วยโคนันด้วย- โยชิดะ อายูมิ ให้เสียงพากย์โดย ยูกิโกะ อิวาอิ (ศันสนีย์ ติณห์กีรดีศ) 
หนึ่งในสมาชิกของขบวนการนักสืบเยาวชน เธอแอบชอบโคนันเพราะเห็นว่าเขาคอยช่วยเหลือเธอในยามลำบากอยู่เสมอ มาครั้งนี้เธอร่วมมือกับเพื่อน ๆ ในการออกตามหาความจริง
*ซึบุรายะ มิซึฮิโกะ ให้เสียงพากย์โดย อิคุอิ โอทานิ (ภัคภูมิ ลิ้มมานะสถาพร)
สมาชิกของขบวนการนักสืบเยาวชน ชื่นชอบการสืบสวน และชอบแย่งซีนสืบสวนแทนโคนันอยู่เสมอ ทำให้เกิดปัญหาอยู่หลายครั้ง มาครั้งนี้เขาร่วมมือกับเพื่อน ๆ ในการออกตามหาความจริง- โคจิมะ เก็นตะ ให้เสียงพากย์โดย วาตารุ ทาคางิ (ภัทรวุฒิ สมุทรนาวี)
หัวหน้าของขบวนการนักสืบเยาวชน และชอบกินข้าวหน้าปลาไหล เขาชอบรังแกและดูถูกโคนันบางเวลา แต่ก็รักเพื่อนทุกคน มาครั้งนี้เขาร่วมมือกับเพื่อน ๆ ในการออกตามหาความจริง- สารวัตรเมงูเระ จูโซ ให้เสียงพากย์โดย ชาฟูริน (ไกวัล วัฒนไกร)
สารวัตรแผนกสืบสวนกรมตำรวจ เขาเคยเป็นผู้บังคับบัญชาของ โมริ โคโกโร่ สมัยยังเป็นตำรวจอยู่ และต้องคอยทำคดีร่วมกับโคนันด้วย- หมวดทาคางิ วาตารุ ให้เสียงพากย์โดย วาตารุ ทาคางิ (ภัทรวุฒิ สมุทรนาวี)
ผู้หมวดหนุ่มของกรมตำรวจ คนรักของหมวดซาโต้ เป็นคนที่จริงใจ และเป็นคนซื่อ เขามักจะใช้การวิเคราะห์ของโคนันช่วยในการตัดสินคดีเสมอ เป็นคนจิตใจดีคนหนึ่ง- หมวดซาโต้ มิวาโกะ ให้เสียงพากย์โดย อัตสึโกะ ยูยะ (วิภาดา จตุยศพร)
ตำรวจสาวแห่งกรมตำรวจญี่ปุ่น เป็นที่เนื้อหอมในหมู่ตำรวจหนุ่มๆทั้งหลาย แต่เธอก็ไม่เคยสนใจใคร เพราะเคยมีอดีตที่เจ็บช้ำจากการสูญเสียคนรัก จนกระทั่งรู้จักกับ ทาคางิ วาตารุ ที่ทำให้เธอเปิดหัวใจอีกครั้ง มิวาโกะค่อนข้างทึ่งในความสามารถของโคนันและรับฟังการวิเคราะห์คดีของเขาเสมอ- หมวดชิบะ คาซึโนบุ ให้เสียงพากย์โดย อิชิน ชิบะ (ภัคภูมิ ลิ้มมานะสถาพร)
เพื่อนตำรวจด้วยกันกับหมวดทาคางิ วาตารุ เคยเรียนอยู่ที่ โรงเรียนประถมเทตัน ตอนนี้รักกับ มิอิเกะ นาเอโกะ เพื่อนในห้องเดียวกันสมัยเด็กกที่ต่อมาได้เป็นตำรวจจราจร- สารวัตรชิราโทริ นินซาบุโร่ ให้เสียงพากย์โดย คาเนโอะ มิยาซาว่า (ไกวัล วัฒนไกร)  
สารวัตร ค่อนข้างฉลาด เวลาโคนันช่วยใบ้ให้แล้วเข้าใจได้อย่างรวดเร็ว รักอยู่กับคุณครู โคบายาชิ ซึมิโกะ ซึ่งเป็นครูประจำห้องของพวกกลุ่มโคนัน- มิอิเกะ นาเอโกะ ให้เสียงพากย์โดย ริเอะ ทานากะ (อรุณี นันทิวาส)  
หญิงสาวสวย น่ารัก เป็นลูกคนสุดท้องของครอบครัวทำให้ครอบครัวมักจะตามใจและเอาใจเธอเสมอ แต่เธอแต่กลับเป็นคนที่มีนิสัยขี้อาย ปัจจุบันคบอยู่กับหมวดชิบะ- โจดี้ สตาร์ลิง ให้เสียงพากย์โดย มิยูกิ อิชิโจ (ศันสนีย์ ติณห์กีรดีศ)
หญิงงามจากประเทศสหรัฐอเมริกา มาที่ประเทศญี่ปุ่นเพื่อตามจับเบลม็อทที่ทำการฆาตกรรมพ่อและแม่ของเธอ ร่วมกับเหล่าเอฟบีไอ- เจมส์ แบล็ก ให้เสียงพากย์โดย ฮาชิ ทายากะ (ภัทรวุฒิ สมุทรนาวี)
เป็นหัวหน้าของหน่วยเอฟบีไอ เขามาที่ประเทศญี่ปุ่นเพื่อสืบหาคนร้าย ลูกทีมของเขาคือ อากาอิ ชูอิจิ, โจดี้ สตาร์ลิ่ง และ อังเดร คาเมล - อังเดร คาเมล ให้เสียงพากย์โดย คิโยยูกิ ยานาดะ (ไกวัล วัฒนไกร)
เจ้าหน้าที่เอฟบีไอ และมีหน้าที่เป็นคนขับรถ มีทักษะและเทคนิคในด้านการขับรถสูง แต่ชอบลุกลี้ลุกลนจนแผนแตกอยู่เสมอ

**ตัวละครรับเชิญ**
 อิชิโอกะ เอลลี่ อายุ 25 ปี ให้เสียงพากย์โดย มินามิ ฮานาเบะ (มินตรา เชื้อวังคำ)
พนักงานต้อนรับบนรถไฟไฮเปอร์ลีเนีย ป้ำ ๆ เป้อ ๆ คอยให้ความบันเทิงกับผู้คน แต่ก็มีความรู้เกี่ยวกับรถไฟพอสมควร- อิโนะอุเอะ โอซามุ อายุ 35 ปี ให้เสียงพากย์โดย เคนอิจิ ซูซูมุระ (เทพทัต ว่องมงคลฤทธิ์)
วิศวกรรถไฟไฮเปอร์ลีเนีย ผู้คอยจัดการวางโครงสร้างของรถไฟให้เคลื่อนที่อย่างราบรื่น- อลัน แม็กเคนซี่  อายุ 64 ปี
อดีตเจ้าหน้าที่เอฟบีไอที่เคยทำคดีสำคัญเมื่อ 15 ปีก่อน ปัจจุบันเขาเป็นประธานสมาคมกีฬาโลก- ชิราฮาโตะ ไมโกะ  อายุ 29 ปี
ฝ่ายประชาสัมพันธ์งานกีฬาโลก เธอคอยจัดการให้งานเป็นไปได้อย่างราบรื่น ขี้กลัวและชอบตื่นตกใจ- จอหน์ วอยต์  เกิดที่อังกฤษ อายุ 51 ปี
ประธานบริษัทผลิตรถยนต์ ผู้เข้าโมริ โคโกโร่ด้วยเป้าหมายบางอย่าง และพัวพันกับเซระ แมรีอีกด้วย

**ตัวละครอื่น ๆ**
 มาโคโตะ อิชิฮาระ  (เสียชีวิตในคุก)
เป็นพ่อครัวซูชิในบอสตัน ที่ถูกจับกุมในคดีฆาตกรรมเมื่อ 15 ปีก่อน แรงจูงใจคาดว่าเป็นการประท้วงต่อต้าน WSG- โค มิยาซาวะ
- ไรอัน แซนเดอร์ 
- เอโกะ มิตซึสึกะ อายุ 48 ปี


**คนตายในอดีต**
  มอร์แกน เทรซี่ อายุ 46 ปี (ถูกยิงเมื่อ 15 ปีก่อน ที่มิชิแกน)
ประธานสมาคมกีฬาโลกและประธานบริษัทผลิตรถยนต์ หลบหนีจากมือปืนลึกลับในขณะที่มือของเขาถูกมัดไว้ด้วยหนวดกุ้ง เขาพยายามหลบหนีจนกว่าเขาจะมาที่สถานีรถไฟและถูกยิงเสียชีวิตโดยมือปืนลึกลับ

**เพลงประกอบ**
 "Eien no Fuzai Shoumei" (永遠の不在証明; The Eternal Alibi) โดย Tokyo Jihen (สังกัด EMI Records/UNIVERSAL MUSIC)

**อ้างอิง**

**แหล่งข้อมูลอื่น**
  เว็บไซต์ภาพยนตร์ของโคนัน 
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ญี่ปุ่น
หมวดหมู่:บทความที่มีข้อความภาษาญี่ปุ่น
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่นที่ออกฉายในปี พ.ศ. 2564
หมวดหมู่:ภาพยนตร์อนิเมะที่ออกฉายในปี พ.ศ. 2564
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ที่มีฉากบนรถไฟ
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์แอนิเมชันที่มีฉากในโตเกียว
หมวดหมู่:ภาพยนตร์ที่มีฉากในนาโงยะ
หมวดหมู่:ภาพยนตร์แอนิเมชันที่มีฉากในนาโงยะ